Shqipëri: Parlamenti miratoi buxhetin pas një seance maratonë
Presidenti Topi u kërkoi partive politike që të heqin dorë nga ideja e bojkotit të zgjedhjeve vendore që do të zhvillohen në maj
Parlamenti shqiptar miratoi rreth orës 5.00 të mëngjesit të sotëm projektbuxhetin e shtetit për vitin 2011, pas 20 orë debatesh të pandërprera midis deputetëve demokratë e socialistë. Në këtë seancë maratonë ligji i buxhetit u miratua me 74 vota pro dhe një kundër. Nuk u gjet një gjuhë e përbashkët për të marrë edhe votat e opozitës, por mori vetëm votat e shumicës. Në diskutime morën pjesë pothuaj të gjithë deputetët pro dhe kundër buxhetit të ri, një palë duke vlerësuar investimet në infrastrukturë, tjetra duke kritikuar për mungesë transparence dhe realizmi. Menjëherë pas votimit të ligjit të buxhetit parlamenti nisi në 4.30 një interpelancë të kryeministrit Sali Berisha të kërkuar nga Partia Socialiste. Presidenti i Shqipërisë, Bamir Topi, u bëri thirrje forcave kryesore që të gjejnë kompromisin në dobi të vendit dhe të bashkëpunojnë për reformat europiane. Zoti Topi deklaroi i ftuar në studiot e tv Klan, se ai kishte dhënë dhe po jepte ndihmesën e vet për të arritur mirëkuptimin dhe për të tejkaluar ngërçin politik njëvjeçar. , tha ai, - tha zoti Topi. Presidenti Topi u kërkoi partive politike që të heqin dorë nga ideja e bojkotit të zgjedhjeve të majit, sepse, sipas tij, kjo do të ishte një vendim i pamatur në dëm të demokracisë. - tha zoti Topi. Jeta politike në Shqipëri është vështirësuar prej një viti e gjysmë kur demokratët dhe socialistët nuk po gjejnë mirëkuptimin për të hetuar zgjedhjet e vitit 2009. Opozita ka shprehur dyshime se në kutitë e zgjedhjeve janë mbyllur manipulime që nuk duhen përsëritur më në zgjedhjet e ardhshme, por qeveria deklaroi se hetimi mund të fillonte me një vendim gjykate. Tani opozita socialiste deklaroi se për hetimin do të mjaftojnë vetëm kutitë e materialeve zgjedhore, dhe se nuk po kërkonte më kutitë e fletëve të votimit.